
PALAPINĖS PERKĖLIMO PASLAUGOS
TECHNINĖ SPECIFIKACIJA

1. Bendrieji reikalavimai
1.1. Paslaugos objektas (žiūrėti 1 priede) – esamo tentinio angaro demontavimas, transportavimas iš Ruklos į Mumaičius ir pakartotinis sumontavimas Mumaičiuose.
1.2. Paslaugos vykdymas skirstomas į du etapus:
1.2.1. I etapas – tentinio angaro demontavimas, pakrovimas ir transportavimas iš Ruklos į Mumaičius.
1.2.2. II etapas – tentinio angaro sumontavimas Mumaičių k.
2. Perkeliamo angaro techniniai duomenys:
2.1. angaro plotas – 1 000 m²;
2.2. angaro matmenys – 50x20 m;
2.3. angaro aukštis ties kraigu – 12 m;
2.4. angaro aukštis ties sienomis – 7,5 m.
3. Tentinis angaras turi vienus pakeliamus vartus.
4. Tentinio angaro esama vieta – Ruklos k., Jonavos rajono savivaldybė.
5. Tentinio angaro montavimo vieta – Mumaičių k., Šiaulių rajono savivaldybė.
6. Tentinis angaras bus montuojamas ant betoninės aikštelės.
7. Tiekėjas privalo įvertinti visus darbus, reikalingus tinkamam angaro sumontavimui naujoje vietoje.
8. Tiekėjas, prieš pateikdamas pasiūlymą, privalo įvertinti montavimo ir demontavimo vietos sąlygas. Visi demontavimo, pakrovimo, iškrovimo, transportavimo, montavimo darbai, tvirtinimo elementai, mechanizmai, įranga ir kitos priemonės, būtinos tinkamam paslaugos suteikimui, turi būti įtrauktos į pasiūlymo kainą.
9. Tiekėjas, pateikdamas pasiūlymą, patvirtina, kad įvertino objekto būklę, demontavimo ir sumontavimo vietos sąlygas ir visas aplinkybes, galinčias turėti įtakos tinkamam paslaugos suteikimui bei pasiūlymo kainai. Tiekėjams sudaroma galimybė prieš pasiūlymo pateikimą apžiūrėti objektą vietoje.

2. Techninės savybės

	Etapas
	Paslaugos pavadinimas
	Techninės specifikacijos reikalavimai

	I etapas
	Tentinio angaro demontavimas
	Visas angaro konstrukcijų, tentinės dangos, tvirtinimo elementų ir kitų sudedamųjų dalių demontavimas.

	I etapas
	Konstrukcijų pakrovimas ir transportavimas
	Išardytos konstrukcijos turi būti saugiai pakrautos, transportuotos ir iškrautos Užsakovo nurodytoje vietoje, bei perduotos Užsakovui pagal priėmimo–perdavimo aktą.

	II etapas
	Tentinio angaro montavimas
	Visas angaro surinkimas ir sumontavimas.

	II etapas
	Konstrukcijų tvirtinimo darbai
	Atliekami visi būtini konstrukcijų tvirtinimo prie betoninės aikštelės darbai bei sumontuojami reikalingi tvirtinimo elementai.

	II etapas
	Konstrukcijų būklės užtikrinimas
	Naudojamos tik techniškai tvarkingos konstrukcijos ir tvirtinimo detalės. Sugadintos ar netinkamos detalės pakeičiamos analogiškomis.

	II etapas
	Darbo vietos sutvarkymas
	Baigus montavimo darbus sutvarkoma darbo vieta ir išvežamos atliekos.



3. Reikalavimai tiekėjui
3.1. Tiekėjas privalo turėti pakankamus techninius ir žmogiškuosius išteklius tinkamam paslaugos suteikimui.
3.2. Tiekėjas privalo savo lėšomis užtikrinti darbuotojų transportą, reikalingą techniką, kėlimo mechanizmus, montavimo įrankius ir kitas darbams atlikti būtinas priemones.
3.3. Darbai turi būti atliekami laikantis darbuotojų saugos ir sveikatos, priešgaisrinės saugos bei kitų galiojančių teisės aktų reikalavimų.
3.4. Tiekėjas atsako už angaro konstrukcijų saugumą jų išardymo, transportavimo ir montavimo metu.
3.5. Po I etapo darbų užbaigimo demontuotas angaras perduodamas Užsakovui pagal priėmimo–perdavimo aktą. Iki II etapo darbų pradžios už angaro konstrukcijų, tentinės dangos ir kitų komplektuojančių dalių saugojimą atsako Užsakovas.
3.6. Tiekėjas privalo suteikti ne trumpesnę kaip 24 mėnesių garantiją atliktiems angaro montavimo darbams ir montavimo metu pakeistoms konstrukcijų detalėms. Garantinis terminas skaičiuojamas nuo II etapo darbų priėmimo–perdavimo akto pasirašymo dienos.
3.7. I etapo darbai turi būti užbaigti ne vėliau kaip per 5 darbo dienas nuo Užsakovo rašytinio pranešimo, jeigu šalys raštu nesusitaria kitaip.
3.8. Gavęs Užsakovo rašytinį pranešimą apie galimybę pradėti montavimo darbus ir Užsakovui perdavus Tiekėjui I etapo metu demontuotą angarą, Tiekėjas privalo pradėti II etapo darbus ne vėliau kaip per 5 darbo dienas ir juos užbaigti per 5 darbo dienas, jeigu šalys raštu nesusitaria kitaip.
3.9. Atsiskaitymas vykdomas dviem etapais. Už kiekvieną tinkamai įvykdytą darbų etapą atsiskaitoma atskirai, pasirašius atitinkamo etapo darbų priėmimo–perdavimo aktą.
3.10. Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ taikant aplinkosauginius reikalavimus pagal Tvarkos aprašo 4.4.4 papunktyje nustatytus aplinkosauginius principus, perkeliamą objektą transportuoti naudojant netaršias ar mažiau aplinką teršiančias transporto priemones ir ne kelių eismo piko valandomis, pirmadieniais−ketvirtadieniais nuo 14:30 iki 16:00 val., penktadieniais ir švenčių dienų išvakarėse nuo 13:00 iki 14:00 val., ir trumpiausiais galimais maršrutais.

